b'\n_START_ARTICLE_\nDr. Rushdi\n_START_SECTION_\nGaya Bahasa\n_START_PARAGRAPH_\nBerbeza dengan filem-filem P Ramlee sebelumnya yang bersifat komedi dan menggunakan bahasa baku, gaya bahasa digunakan filem ini mirip seperti sebutan Bahasa Melayu era moden, di mana sebutan untuk huruf A tidak lagi terhad kepada sebutan baku. P Ramlee juga berani menggunakan Bahasa Inggeris yang diselang seli dengan dialog Bahasa Melayu sama seperti skrip-skrip drama, filem Melayu era moden 90an dan 2000an.\n_START_SECTION_\nUnsur Seks\n_START_PARAGRAPH_\nFilem ini berani menampilkan unsur-unsur seks seperti isteri yang dahagakan belaian seorang suami, si suami merangsang isteri untuk berasmara,bilamana ada babak pelakon perempuan menukar pakaian menampakkan pakaian dalam tanpa tapisan, pelakon wanita terang-terangan memakai pakaian dalam selepas ditangkap khalwat. Itu adalah sesuatu yang sangat taboo dalam filem Melayu. Filem ini mungkin kurang popular untuk segenap lapisan usia tetapi ianya satu masterpiece untuk mengangkat permasalahan-permasalahan rumahtangga yang dihadapi zaman itu. _NEWLINE_Tapi sayang, untuk tontonan di TV dan yang dimuat naik ke laman video seperti YouTube, adegan-adegan itu sudah dipotong. Penulis bernasib baik kerana secara tidak sengaja tertonton filem ini yang ditayangkan di Astro pada tahun 2004.\n_START_SECTION_\nInformasi\n_START_PARAGRAPH_\nJudul filem ini diberikan oleh P Ramlee sempena nama anak lelaki kepada pengurus peribadi beliau Ramli Kechik bersama aktres komedi Norlia Ghani iaitu aktor terkenal Rusdi Ramli yang baru berusia 1 tahun ketika filem ini ditayangkan. Rusdi mula menceburi bidang lakonan pada tahun 1989.'